title: An Ignel
text: Arabat droukveskañ gant an Ignol.
  
  An Ignel a zo ur gumun eus Breizh e kanton Gwidel e departamant ar Mor-Bihan. E su ar vro Pourlet emañ.
  
  Istor
  
  Dispac'h Gall 
   Melestradurezh: krouet e voe kumun An Ignel e 1790. Gant al lezenn eus an 23 a viz Eost 1790 e voe lakaet An Ignel e kanton Bubri; e Bann Henbont e oa. Diskaret e voe Kanton Bubri gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun An Ignel e Kanton Ploue bet miret ha brasaet e 1801 gant an hevelep lezenn. Lakaet e oa bet en Arondisamant an Oriant bet krouet e 1800.
   Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Jean Robic hag an daou gure.
  
  kantved
  
  Brezel-bed kentañ 
   128 gwaz a gollas o buhez abalamour d'ar brezel, d.l.e. 4,64 % eus he foblañs e 1911.
  
  Eil Brezel-bed  
   16 milour, 10 ezel eus ar rezistañs ha tri den nann-soudard a gollas o buhez abalamour d'ar brezel, daou all a yeas diwar-wel.
   Pevar gwaz ag an Ignel hag a gemere perzh ar Rezistañs a voe fuzuilhet e Rozkev (Lannejenn) d'ar 24 a viz Even 1944; barnet e oant bet d'ar marv gant lez-varn al lu alaman a oa he sez er Faoued.
  
  Brezelioù didrevadennañ 
   Daou waz marvet en Indez-Sina, tri en Aljeria.
  
  Brezhoneg  
   Kaozeet 'vez brezhoneg Bro Pourlet er gumun-mañ.
   D'an 23 a viz Gwengolo 2013 e oa bet votet gant ar c'huzul-kêr tizhout live 1 ar garta Ya d'ar brezhoneg dindan 3 bloaz.
  
  Monumantoù ha traoù heverk 
  
   Peulvanig eus Oadvezh an Houarn, tro 450 KJK, bet kavet e keriadenn Kerwenn-Tegnouz, degaset betek ar vourc'h.
  
   Un ti kozh er vourc'h.
  
   Iliz katolik Sant Alban, 1777.
  
   Monumant ar re varv.
  
  Douaroniezh 
   War lez ar Skorf emañ an Ignel.
  
  Emdroadur ar boblañs abaoe 1962
  
  Melestradurezh
  
  Post 
  
   E 1946 e voe digoret un ajañs-post ; e penn-kentañ ar bloavezhioù 1950 e voe savet an ti-post.
  
  Tud
  
  Gevelliñ
  
  Liammoù diavaez 
    an Ignel war lec'hienn Geobreizh
  
  Notennoù ha daveoù 
  
  Kumunioù ar Mor-Bihan
  Kumunioù bet krouet er Mor-Bihan e 1790
  Tud lakaet d'ar marv gant al lu alaman e Lannejenn e 1944